इसी के चलते बौलीवुड में चर्चाएं गर्म हैं कि माना कि ‘हाउसफुल’ एक सफल फ्रेंचाइजी है, इसके बावजूद अभिषेक बच्चन ने अपने करियर की गाड़ी को सरपट दौड़ाने के लिए सही निर्णय नहीं लिया है. बौलीवुड के सूत्रों का दावा है कि फिल्म का भविष्य फिल्म के कथानक व पटकथा पर निर्भर करता है. पर एक बेहतरीन पटकथा पर अच्छी या खराब फिल्म का बनना निर्देशक पर निर्भर करता है. इतना ही नहीं किसी बड़े इंसान ने बहुत पहले कहा था-‘‘देअर आर नो बैड एक्टर्स, वनली बैड डायरेक्टर्स’’. इस बात पर कई सफलतम फिल्मों के निर्देशक आनंद एल राय भी यकीन करते हैं. अभिषेक बच्चन भी खुद को अच्छा कलाकार मानते हैं और साजिद फरहाद के बारे में उनकी राय उन्हे पता होगी, मगर फिल्म ‘‘इंटरटनेमट’’ से साजिद फरहाद खुद को ‘बैड डायरेक्टर्स’ साबित कर चुके हैं.